ระเบียบคณะกรรมการข้าราชการฝ่ายศาลปกครอง ว่าด้วยการปฏิบัติราชการแทน การรักษาราชการแทน และการรักษาการในตำแหน่งของข้าราชการฝ่ายศาลปกครอง พ.ศ. 2542

ระเบียบคณะกรรมการข้าราชการฝ่ายศาลปกครอง

ระเบียบคณะกรรมการข้าราชการฝ่ายศาลปกครอง
ว่าด้วยการปฏิบัติราชการแทน
การรักษาราชการแทน และการรักษาการ
ในตำแหน่งของข้าราชการฝ่ายศาลปกครอง
พ.ศ.
2542
---------------------

                        อาศัยอำนาจตามความในมาตรา
78 วรรคสาม และมาตรา 84 (2) และ (3)
แห่งพระราชบัญญัติจัดตั้งศาลปกครองและวิธีพิจารณาคดีปกครอง
พ.ศ. 2542 คณะกรรมการ
ข้าราชการฝ่ายศาลปกครองออกระเบียบไว้ ดังต่อไปนี้
                        ข้อ
1  ระเบียบนี้เรียกว่า
"ระเบียบคณะกรรมการข้าราชการฝ่ายศาลปกครอง 
ว่าด้วยการปฏิบัติราชการแทน การรักษาราชการแทน
และการรักษาการในตำแหน่งของ
ข้าราชการฝ่ายศาลปกครอง พ.ศ. 2542"
                        ข้อ
2 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
                        ข้อ
3  อำนาจในการสั่ง การอนุญาต
การอนุมัติ การปฏิบัติราชการหรือการดำเนินการอื่น
ที่ผู้ดำรงตำแหน่งใดจะถึงปฏิบัติหรือดำเนินการตามกฎหมาย
ระเบียบ ข้อบังคับหรือคำสั่งใด หรือ
มติคณะรัฐมนตรีในเรื่องใด ถ้ากฎหมาย ระเบียบ
ข้อบังคับหรือคำสั่งนั้น หรือมติคณะรัฐมนตรี
ในเรื่องนั้นมิได้กำหนดเรื่องการมอบอำนาจไว้เป็นอย่างอื่นหรือมิได้ห้ามเรื่องการมอบอำนาจไว้
ผู้ดำรงตำแหน่งนั้นอาจมอบอำนาจเป็นหนังสือให้ผู้ดำรงตำแหน่งอื่นปฏิบัติราชการแทนได้
ดังต่อไปนี้
                        (1)
เลขาธิการสำนักงานศาลปกครองอาจมอบอำนาจให้รองเลขาธิการสำนักงาน
ศาลปกครองที่ปรึกษาสำนักงานศาลปกครอง ผู้อำนวยการสำนัก
ผู้อำนวยการสถาบัน ผู้อำนวยการศูนย์
หัวหน้าสำนักงานศาลต่าง ๆ หรือผู้อำนวยการกอง
                        (2)
ผู้อำนวยการสำนัก ผู้อำนวยการสถาบัน ผู้อำนวยการศูนย์ หัวหน้าสำนักงานศาลต่าง ๆ 
หรือผู้อำนวยการกอง
อาจมอบอำนาจให้ข้าราชการในสังกัดที่ดำรงตำแหน่งไม่ต่ำกว่าระดับ 7
                        คณะกรรมการข้าราชการฝ่ายศาลปกครองอาจกำหนดให้มีการมอบอำนาจในเรื่องใดเรื่องหนึ่ง
หรือกำหนดหลักเกณฑ์
วิธีการหรือเงื่อนไขในการมอบอำนาจให้ผู้มอบอำนาจหรือผู้รับมอบอำนาจ
ตามวรรคหนึ่งต้องปฏิบัติก็ได้
                        ข้อ
4  เมื่อมีการมอบอำนาจตามข้อ 3
โดยชอบแล้ว ผู้รับมอบอำนาจมีหน้าที่ต้องรับมอบ
อำนาจนั้น
และจะมอบอำนาจนั้นให้แก่ผู้ดำรงตำแหน่งอื่นต่อไปไม่ได้
                        ข้อ
5  ในการมอบอำนาจตามข้อ 3
ให้ผู้มอบอำนาจพิจารณาถึงการอำนวยความสะดวกแก่
ประชาชน ความรวดเร็วในการปฏิบัติราชการ
การกระจายความรับผิดชอบตามสภาพของตำแหน่ง
ของผู้รับมอบอำนาจ และผู้รับมอบอำนาจต้องปฏิบัติหน้าที่ที่ได้รับมอบอำนาจตามวัตถุประสงค์
ของการมอบอำนาจดังกล่าว
                        ข้อ
6 เมื่อได้มอบอำนาจแล้ว ผู้มอบอำนาจมีหน้าที่กำกับติดตามผลการปฏิบัติราชการของ
ผู้รับมอบอำนาจและให้มีอำนาจแนะนำและแก้ไขการปฏิบัติราชการของผู้รับมอบอำนาจได้
                        ข้อ
7  ในกรณีที่มีผู้ดำรงตำแหน่งเลขาธิการสำนักงานศาลปกครองแต่อยู่ระหว่างการลา
โดยมิได้ระบุให้ข้าราชการฝ่ายศาลปกครองผู้ใดเป็นผู้รักษาราชการแทน
หรือไม่อาจปฏิบัติหน้าที่ได้
ด้วยประการใด ๆ
ให้รองเลขาธิการสำนักงานศาลปกครองเป็นผู้รักษาราชการแทน ถ้ามีรองเลขาธิการ
สำนักงานศาลปกครองหลายคน
ให้รองเลขาธิการสำนักงานศาลปกครองผู้มีอาวุโสสูงสุดเป็น
ผู้รักษาราชการแทน
ถ้าไม่มีผู้ดำรงตำแหน่งรองเลขาธิการสำนักงานศาลปกครองหรือมีแต่ไม่อาจ
ปฏิบัติหน้าที่ได้
ให้ข้าราชการฝ่ายศาลปกครองซึ่งดำรงตำแหน่งเทียบเท่ารองเลขาธิการสำนักงาน
ศาลปกครองผู้มีอาวุโสสูงสุดเป็นผู้รักษาราชการแทน
ถ้าไม่มีผู้ดำรงตำแหน่งดังกล่าวอีก ให้ข้าราชการ
ตั้งแต่ตำแหน่งผู้อำนวยการสำนักหรือเทียบเท่าขึ้นไปผู้มีอาวุโนสูงสุดเป็นผู้รักษาราชการแทน
                        ข้อ
8 
ในกรณีที่มีผู้ดำรงตำแหน่งรองเลขาธิการสำนักงานศาลปกครองแต่อยู่ระหว่างการลา
หรือไม่อาจปฏิบัติหน้าที่ได้ด้วยประการใด ๆ
เลขาธิการสำนักงานศาลปกครองจะแต่งตั้งข้าราชการ
ฝ่ายศาลปกครองซึ่งดำรงตำแหน่งเทียบเท่ารองเลขาธิการสำนักงานศาลปกครองหรือข้าราชการตั้งแต่
ตำแหน่งผู้อำนวยการสำนักหรือเทียบเท่าขึ้นไปเป็นผู้รักษาราชการแทนก็ได้
                        ข้อ
9 ในกรณีที่มีผู้ดำรงตำแหน่งผู้อำนวยการสำนัก ผู้อำนวยการศูนย์ ผู้อำนวยการสถาบัน
หัวหน้าสำนักงานศาลต่าง ๆ หรือผู้อำนวยการกอง
แต่อยู่ระหว่างการลาหรือไม่อาจปฏิบัติหน้าที่ได้
ด้วยประการใด ๆ
เลขาธิการสำนักงานศาลปกครองจะแต่งตั้งข้าราชการฝ่ายศาลปกครองคนใดคนหนึ่ง
ซึ่งดำรงตำแหน่งไม่ต่ำกว่าระดับ 7
เป็นผู้รักษาราชการแทนก็ได้
                        ข้อ
10  
ในกรณีที่ไม่มีผู้ดำรงตำแหน่งข้าราชการฝ่ายศาลปกครองตำแหน่งใด ถ้าเป็น
ตำแหน่งเลขาธิการสำนักงานศาลปกครอง
ให้ประธานศาลปกครองสูงสุดมีอำนาจแต่งตั้งข้าราชการ
ฝ่ายศาลปกครองที่เห็นสมควรรักษาการในตำแหน่ง ในกรณีที่เป็นตำแหน่งอื่น
ให้เลขาธิการสำนักงาน
ศาลปกครองมีอำนาจแต่งตั้งข้าราชการฝ่ายศาลปกครองที่เห็นสมควรรักษาการในตำแหน่งนั้น
                        ข้อ
11 
ผู้รักษาราชการแทนหรือผู้รักษาการในตำแหน่งตามระเบียบนี้มีอำนาจหน้าที่
เช่นเดียวกับผู้ซึ่งตนแทนหรือตามตำแหน่งที่รักษาการนั้น
                        ในกรณีที่ผู้ดำรงตำแหน่งใด
ผู้รักษาการแทนหรือผู้รักษาการในตำแหน่งใดมอบหมาย
หรือมอบอำนาจให้ผู้ดำรงตำแหน่งอื่นปฏิบัติราชการแทน
ให้ผู้ปฏิบัติราชการแทนมีอำนาจหน้าที่
เช่นเดียวกับผู้ซึ่งมอบหมายหรือมอบอำนาจ
                        ในกรณีที่มีกฎหมายอื่นแต่งตั้งให้ผู้ดำรงตำแหน่งใดเป็นกรรมการ
หรือให้มีอำนาจหน้าที่
อย่างใดให้ผู้รักษาราชการแทน
ผู้รักษาการในตำแหน่งหรือผู้ปฏิบัติราชการแทนมีอำนาจหน้าที่
เป็นกรรมการหรือมีอำนาจหน้าที่เช่นเดียวกับผู้ดำรงตำแหน่งนั้นในระหว่างที่รักษาราชการแทน
รักษาการในตำแหน่งหรือปฏิบัติราชการแทน แล้วแต่กรณี
                        ข้อ
12 
การเป็นผู้รักษาราชการแทนหรือผู้รักษาในตำแหน่งตามระเบียบนี้ 
ไม่กระทบกระเทือนอำนาจประธานศาลปกครองสูงสุดหรือเลขาธิการสำนักงานศาลปกครอง

ที่จะแต่งตั้งข้าราชการฝ่ายศาลปกครองอื่นเป็นผู้รักษาราชการแทนหรือผู้รักษาการในตำแหน่ง
ตามอำนาจหน้าที่ที่มีอยู่ตามกฎหมาย
                        ในกรณีที่มีการแต่งตั้งผู้รักษาราชการแทนหรือผู้รักษาการในตำแหน่งตามวรรคหนึ่ง

ให้ผู้ที่ได้รับการแต่งตั้งเดิมพ้นจากความเป็นผู้รักษาราชการแทนหรือผู้รักษาการในตำแหน่งนับแต่
เวลาที่ผู้ใดรับแต่งตั้งตามวรรคหนึ่งเข้ารับหน้าที่
                        ข้อ
13  เลขาธิการสำนักงานศาลปกครองมีอำนาจมอบหมายให้ข้าราชการ
ฝ่ายศาลปกครองซึ่งดำรงตำแหน่งไม่ต่ำกว่าระดับ 7
ปฏิบัติราชการเฉพาะอย่างในกิจการของ
สำนักงานศาลปกครองที่เกี่ยวข้องกับบุคคลภายนอกได้
โดยทำเป็นหนังสือระบุตัวผู้รับมอบอำนาจ
และขอบเขตของการมอบอำนาจไว้อย่างชัดแจ้ง
                        ข้อ
14  ให้คณะกรรมการข้าราชการฝ่ายศาลปกครองมีอำนาจตีความและวินิจฉัย
ปัญหาเกี่ยวกับการปฏิบัติตามระเบียบนี้
                        ข้อ
15 
ให้เลขาธิการสำนักงานศาลปกครองเป็นผู้รักษาการตามระเบียบนี้

                                                                        ประกาศ
ณ วันที่ 23 ธันวาคม พ.ศ. 2542

อักขราทร จุฬารัตน
                                                                            กรรมการข้าราชการฝ่ายศาลปกครอง

ทำหน้าที่ประธานกรรมการข้าราชการฝ่ายปกครอง